[{"text_idx": "#000002", "text": "Mae canolfan oedd unwaith wrth galon ymdrech i adfywio pentref ger Wrecsam nawr yn debygol o ailagor ei drysau."}, {"text_idx": "#000003", "text": "Tua 2008 cafodd Capel Ebeneser yng Nghefn Mawr ei drawsnewid yn ofod celfyddydol ar gost o dros \u00a31m - ond fe gaeodd bum mlynedd yn ddiweddarach."}, {"text_idx": "#000004", "text": "Bellach, wedi ymgyrch hir, mae arweinydd cymunedol wedi prynu'r safle gan Gyngor Wrecsam mewn arwerthiant."}, {"text_idx": "#000005", "text": "Ar hyn o bryd mae David Metcalfe a Grw\u0302p Camlas Plas Kynaston yn ymgynghori i weld beth hoffai trigolion y pentref ei weld yn digwydd yno."}, {"text_idx": "#000006", "text": "Ymhlith y syniadau mae lleoli swyddfa bost, llyfrgell a chaffi yn yr adeilad, ynghyd a\u0302 gofod gweithio a safle gwybodaeth i ymwelwyr."}, {"text_idx": "#000007", "text": "\"Mae'n gyfrifoldeb, ond roedd rhaid i ni wneud hyn er lles y gymuned,\" meddai Mr Metcalfe, sy'n rheolwr prosiect ar y grw\u0302p ac yn rhedeg tafarn gyferbyn a\u0302'r hen gapel."}, {"text_idx": "#000008", "text": "\"Cafodd yr adeilad yma ei adnewyddu er mwyn adfywio economi'r gymuned. Rydyn ni [fel grw\u0302p] wedi ymgyrchu o'r cychwyn am adfywiad economaidd ac yn credu bod modd gwneud hynny drwy broses o ddatblygu twristiaeth gynaliadwy.\""}, {"text_idx": "#000010", "text": "\"I bob pwrpas, does dim o'r ymwelwyr hynny'n dod i ganol ein pentref ni,\" meddai Mr Metcalfe."}, {"text_idx": "#000011", "text": "Disgrifiad o\u2019r llun, Roedd David Metcalfe wedi ceisio atal gwerthiant yr adeilad yn wreiddiol"}, {"text_idx": "#000012", "text": "Yn wreiddiol, roedd Mr Metcalfe wedi ceisio atal gwerthiant yr adeilad, gan fynd a\u0302 Chyngor Wrecsam i'r llys ym mis Mawrth i'w rhwystro rhag rhestru Ebeneser mewn arwerthiant."}, {"text_idx": "#000015", "text": "Bellach, mae Melin y Brenin wedi cael ei phrynu gan fenter gymdeithasol Draig Supported Living, sy'n gobeithio agor gofod cymunedol ochr yn ochr ag adnoddau i bobl ifanc sydd ag anghenion ychwanegol."}, {"text_idx": "#000017", "text": "Disgrifiad o\u2019r llun, Fe fyddai Sue yn hoffi cael siop hen bethau ond gwell fyddai gan Millie fwyty neu gaffi"}, {"text_idx": "#000018", "text": "Mewn siop trin gwallt dros y ffordd, dywedodd aelod ifanc o staff y byddai'n hoffi gweld caffi neu fwyty yn yr hen gapel."}, {"text_idx": "#000019", "text": "\"Mi fydd hi'n gyffrous gweld be' fydd yno i'r gymuned,\" meddai Millie Barnes. \"Mae'n gymaint o wastraff fel adeilad gwag.\""}, {"text_idx": "#000020", "text": "Syniadau gwahanol oedd gan Sue, oedd yn helpu yn y siop flodau drws nesaf."}, {"text_idx": "#000022", "text": "Disgrifiad o\u2019r llun, Mae yna obeithion y bydd Ebeneser yn gallu cyfrannu i economi'r ardal"}, {"text_idx": "#000023", "text": "I Richard Carr, sy'n cynghori'r grw\u0302p ar ddod o hyd i grantiau a chyllid, byddai'n dda pe bai Ebeneser yn gallu cefnogi'r economi leol."}, {"text_idx": "#000024", "text": "\"Rhoi cefnogaeth i fusnesau newydd - mae hynna'n bwysig - a hefyd cyfleusterau i helpu pobl i wella eu sgiliau,\" meddai."}, {"text_idx": "#000026", "text": "Galw eto ar i felin hanesyddol fod yn nwylo'r gymuned27 Mai 2021Cyngor yn penderfynu dyfodol hen gapel21 Chwefror 2019"}, {"text_idx": "#000027", "text": "Galw eto ar i felin hanesyddol fod yn nwylo'r gymuned"}, {"text_idx": "#000037", "text": "Ateb y Galw: Tegwen Morris"}, {"text_idx": "#000040", "text": "Sut mae helpu adar yr ardd?"}]